**ปัญหา-เฉลย วิชาธรรมวิภาค น.ธ.โท ครั้งที่ ๔**

**โครงการอบรมนักธรรมชั้นโท-เอก ก่อนสอบสนามหลวง ปีที่ ๑๓**

**คณะสงฆ์อำเภอสองพี่น้อง จังหวัดสุพรรณบุรี ภาค ๑๔**

**ณ วัดพรสวรรค์**

**ตำบลหนองบ่อ อำเภอสองพี่น้อง จังหวัดสุพรรณบุรี**

**วันอาทิตย์ที่ ๒๒ ตุลาคม ๒๕๖๐**



1. ปัจจยาการ เทียบกันได้กับอะไร ? โดยฐานไหน ?

**ตอบ** **อวิชชา** เทียบได้กับ **ตัณหา**และ**อุปาทาน** ฯ โดยฐานที่เป็น**ปัจจัยของกรรม** ฯ

**สังขาร** เทียบได้กับ **กรรมภพ** ฯ โดยฐานที่เป็น**กรรม** ฯ

**วิญญาณ** เทียบได้กับ **อุปัตติภพ** ฯ โดยฐานที่เป็น**ปฏิสนธิ** ฯ

**นามรูป สฬายตนะ ผัสสะ เวทนา** เทียบได้กับ**ชาติ**ฯโดยฐานที่เป็น**ชาติ** การเกิด ฯ

1. **ปัจจยการ** / **ปฏิจจสมุปบาท** มีอะไรเป็นมูลเหตุเกิดขึ้น ?

**ตอบ** มี**อวิชชาเป็นมูล**  แต่ในวิสุทธิมรรค ท่านจัด**ตัณหา**ว่าเป็น**มูล**ด้วย ฯ

1. **กรรม ๑๒** เป็น**กุศล**หรือ**อกุศล** ? ให้ผลต่างกันอย่างไร ?

**ตอบ** เป็นได้ทั้ง**กุศล**และ**อกุศล ฯ**  ให้ผลต่างกัน คือ

ข้อ ๑-๔ ให้ผลตามคราว ฯ

ข้อ ๕-๘ ให้ผลตามกิจ ฯ

ข้อ ๙-๑๒ ให้ผลตามลำดับ ฯ

1. การเรียนรู้เรื่องกรรม มีประโยชน์อย่างไร ?

**ตอบ** ทำให้เชื่อในเรื่องกรรมและผลของกรรมมีจริง ตั้งหน้าประพฤติตนอยู่ในกรอบของศีลธรรม ฯ

1. **ชนกกรรม** กับ **อุปัตถัมภกกรรม** อย่างไหนให้ผลแรงกว่ากัน ?

**ตอบ** **ชนกกรรม** มีผลแรงกว่า เพราะนำให้ปฏิสนธิได้ด้วยกำลังของตน ฯ

1. ในภิกษุผู้ถือธุดงค์ทุกประเภท ประเภทไหนถือได้ไม่มีกำหนด? และประเภทไหนถือได้มีกำหนดกาล ? เพราะเหตุใด ?

**ตอบ** **รุกขมูลิกังคะ** กับ **อัพโภกาสิกังคะ** ถือได้เฉพาะนอกพรรษา เพราะในพรรษาต้องถือเสนาสนะตามพระวินัย ฯ

นอกนั้นถือได้ตลอดกาล เพราะไม่เกี่ยวกับการถือเสนาสนะ ฯ

1. ธุดงค์มีความหมายอย่างไร ? จัดเป็นกี่หมวด ? อะไรบ้าง ?

**ตอบ** อุบายวิธีเครื่องขัดเกลากิเลส และเป็นไปเพื่อความมักน้อยสันโดษ ฯ

มี ๔ หมวด ฯ คือ

๑.ว่าด้วยจีวร ๒. ว่าด้วยบิณฑบาต ๓. ว่าด้วยเสนาสนะ ๔. ว่าด้วยความเพียร ฯ

1. จรณะที่หมายถึงทางเป็นเครื่องบรรลุวิชชานั้น อะไรเป็น**จรณะ**ของอะไร ?

**ตอบ** มรรค ๘ เป็น**จรณะ**แห่งการตรัสรู้อริยสัจ ๔ ฯ

ฌาน ๔ เป็น**จรณะ**โดยลำดับแห่งวิชชา ๓ ฯ

วิชชา ๓ เบื่องต้น เป็น**จรณะ**แห่งวิชชาเบื้องปลาย ฯ

ใน**เสขปฏิปทาสูตร**แสดง**จรณะ**เป็น**สาธารณะ** โดยชื่อว่า **เสขปฏิปทา** เป็นทางดำเนินของพระเสขะ ฯ

1. สัทธรรม ๗ ในจรณะ ๑๕ คืออะไรบ้าง ?

**ตอบ** **สัทธา หิริ โอตตัปปะ พาหุสัจจะ วิริยะ สติ ปัญญา** เรียกว่า **สัทธรรม** ฯ

1. **จรณะ ๑๕** ท่านแสดงโดยปุคคลาธิษฐานไว้ในพระสูตรอะไร ?

**ตอบ** ใน**เสขปฏิปทาสูตร** สูตรว่าด้วย**ทางดำเนินของพระเสขะ** ฯ



**พระอธิการวีระ วีรจิตฺโต ออกปัญหา**

**ฝ่ายวิชาการ ตรวจแก้**